Uploaded by Sylvesteri
Nosferatun restauroi 2005 - 2006 Luciano Berriatúa -
vuoden 1922 ranskalaisen nitraattikopion pohjalta.
Puuttuvat kohtaukset otettiin varmuuskopiosta, -
joka oli tehty Tšekkoslovakiassa 1920-luvulla levitetystä kopiosta -
sekä ranskalaisesta nitrokopiosta vuodelta 1930.
Saksankieliset välitekstit saatiin pääosin varmuuskopiosta.
Puuttuvat välitekstit täydennettiin ja varustettiin merkinnällä FWMS.
Kopioinnin toteutti L'Immagine Ritrovata Bolognassa.
ALKUSOITTO
NOSFERATU Kauhun sinfonia
1. näytös
Merkintöjä koskien suurta kuolemaa Wisborgissa Herran vuonna 1838
Nosferatu - sana kalskahtaa kuin kuolonlinnun kutsu keskiyöllä.
Varo lausumasta sitä, tai elämän kuvat haalistuvat varjoiksi, -
kaameat unet nousevat sydämestä ja ravitsevat itseään verelläsi.
Pohdin pitkään suuren kuoleman alkua ja päättymistä -
synnyinkaupungissani Wisborgissa.
Tämä on sen tarina.
Wisborgissa asuivat mies nimeltä Hutter ja tämän nuori vaimo Ellen.
Minkä tähden surmasit kauniit kukkaset?
Älkäähän hätiköikö, nuori ystävä! Kukaan ei pääse pakoon kohtaloaan.
Oli myös kiinteistönvälittäjä nimeltä Knock, -
josta kiersi monia huhuja.
Varmasti tiedettiin vain, että hän maksoi väelleen hyvin.
Kreivi Orlok Transilvaniasta -
tahtoo ostaa pikku kaupungistamme hienon talon.
Voisitte ansaita sievoisen summan rahaa.
Se vaatii tosin vähän vaivaa.
Hivenen hikeä ja kenties... tilkan verta.
Hän etsii hienoa, autiota taloa.
Talo vastapäätä omaanne. Tarjotkaa sitä hänelle!
Nuori ystäväni, matkustakaa kiireesti aaveiden maahan.
Matkustan kauas pois, varkaiden ja aaveiden maahan.
Hutter vei murheellisen vaimon ystävänsä, -
varakkaan laivanvarustaja Hardingin ja tämän sisaren hoiviin.
Ole huoleti.
Nuori Hutter matkasi pitkin monia pölyisiä teitä.
Lopulta Karpaattien huiput siinsivät hänen edessään.
Hevoset askelsivat raskaammin.
Pian ruokaa! Minun pitää päästä kreivi Orlokin linnaan!
Ette saa nyt jatkaa matkaa, ihmissusi kuljeksii metsissä.
Vampyyreistä, hengistä, taioista ja seitsemästä kuolemansynnistä
Belialin siemenestä sikisi vampyyri Nosferatu, -
joka ravitsee itseään ihmisverellä.
Olio asustaa luolissa, hautakammioissa ja arkuissa, -
jotka ovat täynnä Jumalan kiroamaa multaa Mustan surman mailta.
Vampyyreistä, hengistä, taioista ja seitsemästä kuolemansynnistä
Vauhtia, aurinko laskee!
Maksakaa mitä tahansa, emme jatka eteenpäin!
Emme jatka. Solan tuolla puolen ei ole turvallista!
Hutter oli tuskin ylittänyt sillan, -
kun hän joutui pelottavien näkyjen valtaan, -
joista hän usein on minulle kertonut.
Annoitte minun odottaa liian kauan.
On lähes keskiyö. Palvelijat nukkuvat.
1. näytöksen loppu
2. näytös
Satutitte itsenne. Kallisarvoinen veri!
Emmekö viettäisi hieman aikaa toistemme seurassa?
Auringonnousuun on vielä kauan, ja päivällä minä nukun.
Totisesti, nukun mitä syvintä unta.
Auringon noustessa myös Hutter vapautui yön varjoista.
Rakkaani! Rakkaimpani!
Ethän sure, vaikka rakastettusi viipyy poissa luotasi.
Hyttyset ovat oikea vitsaus. Kaulassani on kaksi pistoa.
Vieri vieressä, yksi kummallakin puolella.
Autiossa linnassa uni on raskasta, mutta älä murehdi.
Illan aavemainen valo -
näytti herättävän linnan varjot jälleen henkiin.
Vaimollanne on kaunis kaula...
Ostan talon. Hienon, aution talon vastapäätä omaanne.
Yöllä samainen Nosferatu iske kyntensä uhriinsa -
ja imee tältä veren saatanalliseksi elämännesteekseen.
Varokaa, ettei hänen varjonsa pahan hengen tavoin -
teitä vaivaisi kauhistuttavin unin.
Samaan aikaan
Ellen!
Lääkäri! Hakekaa lääkäri!
Hutter!
Vaaraton verentungos.
Lääkäri puhui Ellenin pelosta kuin tuntemattomasta sairaudesta, -
mutta tiedän hänen sielunsa sinä yönä kuulleen kuolonlinnun kutsun.
Nosferatu levitti jo siipiään.
Aamun valjetessa Hutter ryhtyi etsimään syytä öiseen kauhuunsa.
Ellen!
Lautturit eivät tienneet, -
mitä kammottavaa kuormaa he kuljettivat virtaa alas.
2. näytöksen loppu
3. näytös
Talonpojat toivat hänet eilen sairaalaan.
He kertoivat hänen pudonneen jyrkänteeltä. Hän kuumeilee yhä.
Arkkuja...
Nosferatu oli matkalla. Vaara lähestyi Wisborgia.
Paracelsuksen seuraaja tohtori Bulwer -
tutki tuolloin luonnon saloja ja niiden syviä yhteyksiä.
Kuunari Empusalle oli lastattu ruumisarkkuja täynnä multaa.
Aluksen on määrä lähteä merelle vielä tänä yönä.
LASTAUSTODISTUS Empusa
Reitti: Galatista Wisborgiin Lastaussatama: Varna
Kappaletavara: kuusi arkullista multaa koetarkoituksiin
Niiltä päiviltä olen merkinnyt muistiin, -
että professori Bulwer esitteli oppilailleen -
lihansyöjäkasvien julmia tapoja.
Kammoksuen he katsoivat luonnon arvoituksellista olemusta.
Aivan kuin vampyyri, eikö vain?
Saalistaja Nosferatun lähestyminen -
näytti langettavan varjon kiinteistönvälittäjä Knockin ylle.
Eilen tuodulla potilaalla on raivokohtaus.
Veri on elämää!
Tämä tässä...
Polyyppi pyyntilonkeroineen.
Läpikuultava, lähes ruumiiton.
Melkeinpä pelkkä haamu.
Hämähäkkejä!
Ellen nähtiin usein rannalla, dyynien yksinäisyydessä.
Hänen kaipauksensa kurkotti kohti rakastettua.
Katse hakeutui aaltojen yli kaukaisuuteen.
Rakkaani! Rakkaimpani!
Ethän sure, vaikka rakastettusi viipyy poissa luotasi.
Hyttyset ovat oikea vitsaus. Kaulassani on kaksi pistoa.
Vieri vieressä, yksi kummallakin puolella.
Autiossa linnassa uni on raskasta, mutta älä murehdi.
Minun täytyy rientää kotiin lyhintä reittiä!
Rutto
Transilvaniassa sekä Varnassa ja Galatissa Mustanmeren rannalla -
on puhjennut ruttoepidemia, joka surmaa joukoittain nuoria.
Uhreilla on kaulassa merkilliset haavat, -
joiden alkuperää lääkärit eivät vielä osaa selittää.
Dardanellit on suljettu ruttoepäillyiltä laivoilta.
Kannen alla on matruusi sairaana. Hän hourii kuumeessa.
Oli kuin laivalla olisi riehunut kulkutauti.
Ensimmäisenä sairastunut matruusi -
veti koko miehistön perässään aaltojen synkkään hautaan.
Laskevan auringon kajossa -
kapteeni ja perämies hyvästelivät viimeisen toverinsa.
Menen alas! Ellen palaa kymmenessä minuutissa...
Kuoleman laiva sai uuden kapteenin.
3. näytöksen loppu
4. näytös
Ties kuinka Hutterin onnistui ylittää esteet kotimatkalla -
Nosferatun tappavan henkäyksen pullistaessa laivan purjeita, -
niin että alus kiisi aavemaista vauhtia kohti määränpäätä.
Minun täytyy mennä hänen luokseen. Hän on tulossa!
Mestari on lähellä...
Pohdin pitkään, miksi Nosferatun kerrottiin -
kuljettaneen mukanaan mullalla täytettyjä arkkuja.
Löytämäni merkinnän mukaan -
vampyyrit voivat ammentaa varjovoimansa -
vain Jumalan kiroamasta maasta, johon heidät on haudattu.
Luojan kiitos, olet kunnossa. Nyt kaikki on hyvin.
Joka paikka on tutkittu. Aluksella ei ole ristin sielua.
Varnassa 12. heinäkuuta
Aluksella kapteeni, perämies, ruorimies ja viisi matruusia.
13. heinäkuuta
Yksi matruuseista on sairastunut kuumeeseen.
14. heinäkuuta
Perämies puhuu sekavia.
Hän väittää nähneensä kannen alla tuntemattoman matkustajan.
22. heinäkuuta
Rottia alakannella. Ruttovaara.
Ruttovaara! Menkää koteihinne. Sulkekaa ikkunat ja ovet!
Tiedonanto
Kaupunginraadin nimissä asukkaita kielletään -
tuomasta sairaalaan rutosta epäiltyjä henkilöitä, -
ettei kulkutauti leviäisi kaduilla.
4. näytöksen loppu
5. näytös
Hutter oli vannottanut Elleniä pysymään loitolla kirjasta, -
joka häntä niin oli pelotellut näyillä.
Ellen ei kuitenkaan kyennyt vastustamaan outoa pakkoa.
Yöllä samainen Nosferatu iske kyntensä uhriinsa -
ja imee tältä veren saatanalliseksi elämännesteekseen.
Varokaa, ettei hänen varjonsa pahan hengen tavoin -
teitä raskauttaisi kauhistuttavin unin.
Sillä muuta pelastusta ei ole kuin että synnistä vapaa nainen -
saa vampyyrin unohtamaan kukon ensi kiekaisun -
antamalla tälle vapaasta tahdosta verensä.
Noin näen sen - joka ilta!
Pelko vaani kaupungin joka kolkassa.
Kuka oli vielä terve? Kuka jo sairas?
Käyn viipymättä hakemassa Sieversin.
Sillä muuta pelastusta ei ole kuin että synnistä vapaa nainen -
saa vampyyrin unohtamaan kukon ensi kiekaisun -
antamalla tälle vapaasta tahdosta verensä.
Pelon riivaama kaupunki haki uhria. Se oli Knock.
Hänen nähtiin ryntäävän talosta! Hän kuristi vartijan...
Kuristi... Se verenimijä!
Rakastan sinua
Hae Bulwer!
Knock on saatu kiinni!
Mestari... Mestari!
Mestari... on kuollut.
Hutter!
Ihme olkoon todistettu tapahtuneeksi:
Samana hetkenä päättyi kuoleminen.
Kuolonlinnun varjo kaikkosi -
kuin elävän auringon voitokkaiden säteiden pois pyyhkäisemänä.
Loppu
Uploaded by Sylvesteri